A magyarországi szabályok szerint a civil szervezetek korlátlan értékben fogadhatnak el az alapító okiratban megfogalmazott céljaikat és tevékenységeiket támogató hozzájárulást: vagyis adományt. Az adomány lehet pénzbeli vagy tárgyi adomány, illetve szolgáltatás. Az adományért cserébe ellenszolgáltatás nem adható, az adományozó nem juthat gazdasági vagy versenyelőnyhöz adománya révén. Az adományozó nem csak magánszemély lehet, hanem gazdasági társaság is.

**Csak a társasági adó alanya jogosult a társasági adóval kapcsolatos kedvezmények, így az adományhoz kapcsolódó kedvezmény érvényesítésére is.**

**a) Nem kell megnövelni** az adományozó adózás előtti eredményét az [**adomány címen**](https://www.nonprofit.hu/tudastar/mi-az-adomany) nyújtott támogatás (pénz, eszköz, szolgáltatás) adóévi ráfordításként elszámolt összegével, ha az adózó rendelkezik a közhasznú szervezet által az adóalap megállapítása céljából kiállított **igazolással**, amely tartalmazza a kiállító és az adózó megnevezését, székhelyét, adószámát, az adomány összegét és a támogatott célt.

**b) Csökkenti** az adományozó [adózás előtti eredményét](http://net.jogtar.hu/jr/gen/hjegy_doc.cgi?docid=99600081.TV&celpara=7#xcelparam) az [Ectv. (2. §, 20. pont) szerinti közhasznú tevékenység](http://net.jogtar.hu/jr/gen/hjegy_doc.cgi?docid=A1100175.TV&celpara=2" \l "xcelparam" \t "_blank) támogatásaként nyújtott adomány értékének

* **20 százaléka** közhasznú szervezet támogatása esetén,
* **további 20 százaléka** tartós adományozási szerződés esetén,

de együttesen legfeljebb az adózás előtti eredmény összege.

**Tartós adományozás**: az [alapítvány](https://www.nonprofit.hu/tudastar/alapitvany--mi-az), vagy az [egyesület](https://www.nonprofit.hu/tudastar/Egyesulet___mi-az) és az adományozó által írásban kötött szerződés alapján nyújtott pénzbeli támogatás, ha a szerződésben az adományozó arra vállal kötelezettséget, hogy az adományt a szerződéskötés (szerződésmódosítás) évében, és az azt követő legalább három évben, évente legalább egy alkalommal – azonos vagy növekvő összegben – ellenszolgáltatás nélkül adja, azzal hogy nem számít ellenszolgáltatásnak, ha a közhasznú szervezet a közhasznú szolgáltatása nyújtása keretében utal az adományozó nevére, tevékenységére.

Az adományozott szolgáltatás és tárgy, adományozó által igazolt értéke is kedvezményezett adományozást jelent, s ebben az esetben az adományozónak a szolgáltatás és tárgy után nem kell általános forgalmi adót fizetni.

Közös szabály az, hogy a támogatott szervezet az adományról kedvezményre jogosító [igazolást](https://www.nonprofit.hu/tudastar/mit-kell-tartalmaznia-az-adomanyozot-kedvezmenyre-jogosito-igazolasoknak-es-hogyan-kell) ad, amelynek birtokában a támogató a hatályos és rá vonatkozó szabályok szerint adó illetve adóalap csökkentő kedvezményt számolhat el.

A Küldetés Egyesület bankszámlaszáma, amire az adományokat várjuk:

Kereskedelmi és Hitelbank:

10200830-32313521-00000000

Tárgyi és felajánlott szolgáltatás adományozási szándék esetén kérlek keress minket elérhetőségeinken.

kuldetesegyesulet91@gmail.com, 06-20-9528210